XII 
pedem ferens, Portum Regium, et in Orientem deflectens , per Carmo, 
Natividade, Arrayas, Mórro do Chapéo, Cavalcante, Corgo de 
Jaraguá oppida Goyaz, provinciae caput, repeti. Hinc Éuronotum secutus, 
Meiaponte, calidos deserti fontes (Caldas novas et velhas iis nomen), S. 
Crucem (Santa Cruz) et plumbi fodinas (Real fabrica de Galena) 
ad amnem adamantiferum Abayté adii, traiectoque ad Barra do Rio das 
Velhas S. Francisco flumine, denuo in Orientem declinans, post urbem de 
Fanado, seu Bom Successo , districtum Minas novas peragravi, et juxta 
Jequitinhonhae fluenta, ad cataractas Salto grande ultra oppidum S. Mi- 
chaelem, quas Botocudarum fera gens accolit, perveni: unde per Fanado, 
Villa do Principe, et Villa Rica urbes redux factus, Sebastianopolin 
feliciter intravi. 
Plantarum , quas mihi hoc in itinere colligere, inque magna chartae penuria 
siccatas transmittere Museo Caes. Reg. contigit, exemplaria sunt ultra 40,000, 
quae omnia incorrupta, forma maxima, ipsoque in flore deprehensa, species sum- 
matim ultra 5000, novas vero 4000 complectuntur. Qui numerus, utut fructus 
suscepti a me laboris non contemnendus videri potest , quid, si propius aestimes, 
aliud est quam exiguum totius Florae Brasilianae fragmentum, tenuisque illa- 
rum portio silvarum , quae, arborum portenta, intacta aevis, et mundo , ut Pui- 
Nius ait, congenita, pone oram maritimam, inde ab imperii sede usque ad 
flumen Jequitinhonham eiusque in Oceano ostia, illinc autem, Aequatorem 
versus, per aliquot centena milliaria in longum, et octoginta amplius milliaria in 
latum diffunduntur! Taceo de Matto Grosso, quae silva provinciarum alteri no- 
men dedit, alteram (Goyaz) continuo trium graduum geographicorum tractu per- 
meat, montibus demum P yrenaeis terminata. Verum ipsae amnium ripae, mon- 
tesque contigui silvae sunt saltusque, accessu cum propter feras serpentesque 
anxio, tum propter plantas parasiticas, quibus, cratium instar pensilium , arbo- 
rum intervalla, ipsique cum ramis trunci irretiuntur et cancellantur, plane ne- 
gato. Adde stupendam harum proceritatem cacuminaque altissima, e quibus, 
quidquid floris aperiunt, intentissimae oculorum aciei subtrahitur: ut intelligas, 
quot quantisque difficultatibus cognitio innumerabilium arborum gigantearum 
a natura ipsa sit obstructa. Nae, secula integra elabentur, prius quam earum 
descriptionibus explere scientiae lacunas liceat. Interim iam nunc mihi persua- 
sum (id quod alio loco plenius disseram) plures species nequaquam annua florum 
